
UVODNIK 


M etvrti broj lista Pregrada.info izdan je zahvaljujući 
Koi sd one županiji koja u potpunosti 
financira tiskanje. S ovim brojem završili smo s planom koji 
smo imali za prvu godinu izdavanja, tj. četiri broja. Ako se 
nedostatak podrške od strane lokalne vlasti nastavi i nakon 
izbora, daljnje tiskanje lista ovisit će isključivo o financijskim 
sredstvima dobivenim od sponzora ili putem natječaja. Ali 
svakako nam je želja izdati peti broj za vrijeme trajanja 
manifestacije "Branje grojzdja'". 


U ovom broju nastavljamo s edukativnim dijelom vezanim 
uz funkcioniranje lokalne samouprave. Pojašnjen je izborni 
proces, objavljene kandidacijske liste, ... Da je sve to nekome 
zanimljivo, a nekome odbojno pokazuju tekstovima i naše 
dvije kolumnistice Jelena i Tajna. 

Početkom travnja pozvali smo tada poznate liste SDP-a 1 
HDZ-a da se besplatno predstave na po dvije stranice. 
Nažalost, na upit nam je odgovorila jedino lista SDP-ZS. Iz 
HDZ-a nam se nisu javili do zaključenja broja, a razlog 
šutnje nije nam poznat. 


U ostatku lista slijede možete pročitati razne zanimljive 
tekstove: predstavljanje udruga, intervjue, tekstove iz 
područje jezikoslovlja i turizma, ... Na stražnjoj stranici 
možete pogledati Katarinu Benko i Patrika Kolara u 
tradicionalnoj zagorskoj nošnji zahvaljujući trudu Slavice 
Reiner. 


Javljajte nam se i dalje s komentarima, prijedlozima i 


tekstovima, a mi se nadamo sve to tiskati. 


Koordinator projekta Josip Krušlin 


TEMA BROJA 
Mali vodič kroz lokalne izbore 


Piše: Tajana Broz, dipl. politologinja 


s prebivalištem na području grada 

Pregrade, 17. svibnja ove godine birat 
će gradonačelnika/gradonačelnicu 
Pregrade i njegove/njezine zamjenike, 15 
članova i članica Gradskog vijeća, 
župana/županicu Krapinsko-zagorske 
županije i 45 članova i članica Županijske 
skupštine Krapinsko-zagorske županije. 


S vi punoljetni (18+) građani i građanke 


Prije glasovanja 


Kako biste mogli pristupiti glasovanju 
potrebno je da ste upisani u birački popis. U 
birački popis bi trebali biti upisani 
automatski čim imate prebivalište na 
području grada Pregrade, ali za svaki slučaj 
provjerite putem web stranice Središnjeg 
državnog ureda za upravu www.uprava.hr ili 
ako ste korisnici T-mobile mreže pošaljite 
SMS poruku s vašim JMBG-om na broj 5454. 
Ukoliko slučajno niste na biračkom popisu, 
14 dana prije održavanja izbora od Ureda 
državne uprave u Pregradi zatražite da vas 
upišu (radno vrijeme ureda je od 7-15 sati 
svaki radni dan). 


Na dan glasovanja 

17. svibnja (nedjelja) biračka mjesta se 
otvaraju u 7 sati, a zatvaraju u 19 sati. 
Biračka mjesta određuje Gradsko izborno 
povjerenstvo najkasnije 8 dana prije 


održavanja izbora i o 
biračkim mjestima će 
obavijestiti javnost. Online 
izdanje Pregrada.info će 
objaviti popis biračkih 
mjesta, a ako ne saznate 
putem javnih oglasa gdje 
možete glasovati svakako se 
možete obratiti Gradskom 
izbornom povjerenstvu koje, 
kao 1 prijašnjih godina, vodi 
pregradski pročelnik Ivan 
Krištić (tel: 376-052 ili 376- 
195). 


Do dana glasovanja ste 
već provjerili da li se nalazite 
u biračkom popisu, ali na 
biračko mjesto morate 
ponijeti ili osobnu iskaznicu 
ili putovnicu kako bi vas 
članovi i članice biračkog odbora mogli 
identificirati te vam omogućiti glasovanje. 
Biračke odbore imenuje Gradsko izborno 
povjerenstvo na prijedlog političkih stranaka, a 
uz biračke odbore na biračkim mjestima mogu 
se nalaziti i promatrači/ce kako političkih 
stranaka tako i nevladinih organizacija kao što 
je GONG. 


Kada dođete na biračko mjesto uočit ćete 
oglas sa zbirnom listom kandidatura za izbor 
gradonačelnika/ce i župana/ice. Isto tako, na 
biračkom mjestu biti će oglas sa svim 
kandidacijskim listama s pregledno navedenim 
imenima i prezimenima kandidata/kinje za 
članove/ice Gradskog vijeća i Županijske 
skupštine te zbirne liste stranačkih i nezavisnih 
kandidacijskih lista s imenima i prezimenima 
nositelja/ica lista. 


Na biračkom će mjestu za stolom, na kojem 
će glasački listići za svaki izbor biti postavljeni 
lepezasto s licem prema dolje (radi zaštite 
tajnosti glasovanja, jer svaki glasački listić ima 
serijski broj), biti prisutna najmanje tri od 
ukupno šest članova i članica biračkog odbora. 
Na stolu će se nalaziti izvaci iz popisa birača i 
glasačke kutije, a na svakoj će od njih na 
prednjoj strani biti nalijepljen upravo onakav 
glasački listić kakav se u tu kutiju ubacuje. 

Glasački će se listići, radi lakše 
prepoznatljivosti, razlikovati po boji tako da će 


ije 

oni za izbor članova/ica gradskog vijeća 
biti roza boje, listići za izbor članova/ica 
županijske skupštine biti će svijetlo smeđe 
boje, oni za izbor gradonačelnika/ce biti će 
bijele boje, dok će listići za izbor 
župana/ice biti plave boje. 


Kada pristupite glasovanju član/ica 
biračkog odbora zadužen/a za utvrđivanje 
identiteta birača zatražit će od vas 
identifikacijsku ispravu (važeću osobnu 
iskaznicu ili putovnicu), te će vam drugi 
član/ica uručiti 4 glasačka listića i 
zaokružiti vaše ime u izvodima iz popisa 
birača kojih će u gradovima biti četiri. 
Potom će vas uputiti do mjesta gdje ćete 
glasovati. Mjesto za glasovanje mora biti 
tako uređeno da osigurava tajnost 
glasovanja (paravan ili slična sredstva). 


Na listićima na kojim ćete glasovati za 
gradonačelnika/cu i župana/icu abecednim 
će redom biti poredani kandidati/kinje. Uz 
svakog od navedenih kandidata/kinja biti 
će navedeni i njihovi zamjenici (jedan ili 
dva) koji se biraju zajedno s 
kandidatom/kinjom. 


4 GLASAČKA LISTIĆA 


ČLANOVI/CE . 
GRADSKOG VIJEĆA — GRADONACELNIK/CA 
ČLANOVI/CE ŽUPAN/ICA 


ŽUPANIJSKE SKUPŠTINE 


Na glasačkim listićima za članove/ice 
Gradskog vijeća i Županijske skupštine 
abecednim će redom biti poredane 
kandidacijske liste s imenima nositelja/ica tih 
lista (s naznakom je li riječ o stranačkoj ili 
nezavisnoj listi). Glasovati ćete tako da ćete 
na svakom od dobivenih listića zaokružiti 
samo jedan broj ispred naziva one liste, 
odnosno imena kandidata/kinje kojem 
dajete svoj glas. Listići na kojima nije 
zaokružen samo jedan broj liste odnosno 
kandidata/kinje smatrati će se nevažećim. 


Glasačke listiće potom presavijete i 
ubacite svaki u odgovarajuću kutiju. 


Važno je napomenuti da prilikom 
glasovanja birači 1 biračice ne moraju 
glasovati za listu i kandidata/kandidatkinju 
za gradonačelničko mjesto iste stranke ili 
političke opcije. Možete primjerice glasovati 
za gradonačelničkog 
kandidata/kandidatkinju desnice i listu za 
vijeće ljevice ili obrnuto te možete glasovati 
za različite stranke u gradu i županiji, 
odnosno u gradu možete podržati desnog 
kandidata za gradonačelnika/cu, a na 


župana/icu ili obrnuto. 
Bolesni te stari i nemoćni birači i biračice 
imaju pravo tražiti da biračka komisija 


osigura njihovo glasovanje u njihovom domu 

odnosno mjestu na kojem se nalaze. U pravilu 
je dovoljno da član/ica obitelji na biračkom 
mjestu od biračkog odbora zatraži da se takav 
postupak izvrši. Birači i biračice koji zbog 
određene tjelesne mane ili nepismenosti ne 
mogu samostalno glasovati imaju pravo doći na 
biračko mjesto s osobom koju će ovlastiti da u 
njegovo/njezino ime zaokruži broj liste ili 
kandidata/kinje za koju želi glasovati, no tom 
činu moraju osobno prisustvovati te osoba koja 
im pomaže ne smije samovoljno zaokružiti bilo 
koju listu ili kandidata/kinju. Sve ostale osobe 
činu biranja trebaju pristupiti samostalno te je 
strogo zabranjeno tzv. obiteljsko glasovanje pri 
kojemu jedna osoba zaokruži kandidate/kinje i 
liste za sve članove/ice obitelji koji su pristupili 
glasovanju! 


Također je vrlo važno da je Ustavom RH 
zajamčena tajnost glasovanja i nitko vas nema 
pravo pitati niti od vas tražiti da otkrijete za 
koga ste glasovali. 


Rezultate izbora objavljuje Gradsko izborno 
povjerenstvo nakon što je završilo prebrojavanje 
glasova te istekao rok za žalbe na proces 
glasovanja. Neslužbene rezultate u Pregradi 
možemo očekivati već 17. svibnja navečer, a za 
županiju 18. svibnja u noći. 


Podsjetnik na ovlasti 
gradonačelnika/gradonačelnice i Gratiskog 
vijeća 

Gradsko vijeće donosi statut grada te 
odluke i druge opće akte kojima uređuje 
pitanja iz samoupravnog djelokruga 
grada; osniva 1 bira članove/članice 
radnih tijela vijeća, te imenuje i 
razrješuje druge osobe određene 
zakonom, drugim propisom ili statutom; 
uređuje ustrojstvo i djelokrug upravnih 
tijela grada; osniva javne ustanove i 
druge pravne osobe za obavljanje 
gospodarskih, društvenih, komunalnih i 
drugih djelatnosti od interesa za grad. 
Vijećnici/ce svoj posao obavljaju 
volonterski uz određenu naknadu. 

Gradonačelnik/gradonačelnica 
priprema prijedloge općih akata, 
izvršava ili osigurava izvršavanje općih 
akata predstavničkog tijela; usmjerava 
djelovanje upravnih tijela grada te 
nadzire njihov rad; upravlja i raspolaže 
nekretninama i pokretninama u 
vlasništvu Grada kao i njezinim 
prihodima i rashodima; odlučuje o 
stjecanju 1 otuđivanju pokretnina 1 


nekretnina Grada čija pojedinačna 
vrijednost ne prelazi 0,5% iznosa prihoda u 
godini koja prethodi godini u kojoj se 
odlučuje o stjecanju i otuđivanju pokretnina 
i nekretnina, a najviše do 1.000 000 (jedan 
milijun) kuna. 
Gradonačelnik/gradonačelnica će svoju 
dužnost obavljati profesionalno. 


Gradonačelnik/gradonačelnica dva puta 
godišnje podnosi polugodišnja izvješća o 
svom radu predstavničkom tijelu. Pored 
izvješća predstavničko tijelo može od 
gradonačelnika/gradonačelnice tražiti 
izvješće o pojedinim pitanjima iz 
njegovog/njezinog djelokruga. Gradsko 
vijeće na prijedlog 
Gradonačelnika/gradonačelnice donosi 
gradski proračun. Gradsko vijeće može — na 
vlastitu inicijativu ili na prijedlog 20% 
birača raspisati referendum o razrješenju 
gradonačelnika i njegova zamjenika, kada 
krše ili ne izvršavaju odluke predstavničkog 
tijela, odnosno kada svojim radom 
prouzroče jedinici lokalne, odnosno 
područne (regionalne) samouprave znatnu 
materijalnu štetu. Gradsko vijeće može biti 
raspušteno između ostalog ako ne donese 
proračun u zakonskom roku. 


Web servis 
Matije Gupca 28, Zabok 


tel: 049 / 501 - 440, fax: 049 / 501 - 441 
e-mail: prodaja(Qweb-servis.hr 


. Servis računala 


www.web-servis.hr + Prodaja novih računala 
. Izrada profesionalnih alarma i video nadzora 


Reklamiranjem na portalu Pregrada.info i u tiskanom 
izdanju ne samo da promovirate svoju tvrtku nego i 
pomažete jedinom pregradskom nezavisnom glasilu! 


INFO: 
Davor Špiljak, davor(Opregrada.info 
GSM: 098/713-803 ili 091/593-9541 

Početkom travnja poslan je dopis svim tada poznatim listama za lokalne izbore. U dopisu smo 
besplatno ponudili predstavljanje liste na dvije stranice. Do zaključenja ovog broja (20. travnja) jedino 
smo od koalicije SDP-ZS dobili traženi tekst dok od koalicije koju predvodi HDZ nismo dobili nikakvu 
povratnu informaciju, čak niti nakon nekoliko telefonskih poziva u kojem smo upozoravali na rokove 


(Josip Krušlin) 


Koalicija SDP-ZS 


m ZI 


U službi cijele 


Pregrade 


Poštovane Pregračanke i Pregračani, 


Na izborima koji slijede odlučit ćemo o smjeru 
kojim će se razvijati naša Pregrada. U doba 
ekonomske krize pogođeni su svi, ali najviše 
gradovi koji nemaju vlastitih sredstava za 
ispunjavanje svojih obveza — financiranje školstva, 
zdravstva, razvoja gospodarstva. Takva je Pregrada. 
Aktualna vlast oslanja se samo na potpore iz 
državnog proračuna. 


Međutim, nisu ulagali u razvoj gospodarstva, 
niti u zadržavanje najobrazovanijih ljudi u svojoj 
sredini, nego u fontane i uređenje trgova. Dakako, 
i te su nam investicije potrebne, ali kada imamo 
toliko potreba, vjerujemo da nisu baš na prvome 
mjestu. Pregrada je očit primjer HDZ-ove 
promašene lokalne politike koja gradi fasade dok 
mladi odlaze, sela su zapuštena, novih projekata 
nema, turizam nema strategije, vlast postaje 
samovoljna i sama sebi dovoljna. 


Vrijeme je da mi, Pregračanke i Pregračani, 
odlučimo hoćemo li krenuti naprijed i osim 
uređenog centra stvoriti uvjete da mladi stručni 
ljudi ostanu i zaposle se u Pregradi, da i 
stanovnicima grada i okolnih mjesta imaju 
kvalitetne javne usluge, da gradom upravljaju 
nepotkupljivi, časni i sposobni ljudi. Moramo 
odlučno zakoračiti u novo vrijeme koje nas 
očekuje, 1 iskoristiti sve mogućnosti koje nam se 
pružaju. Mi u Socijaldemokratskoj partiji i 
Zagorskoj stranci smo spremni - stručni smo i 
angažirani, želimo upravljati, a ne vladati. Dosta 
nam je čekanja i oslanjanja na druge. Mi to 
možemo. 

Razvijmo Pregradu zajedno! Prionimo na posao. 
Moramo osigurati stručnu pomoć, jer mnoge dobre ideje 
ostaju neiskorištene zato što im nitko ne pristupa 
sistematično i ne uzima ih ozbiljno. Mi u SDP-u 1 ZS-u 
otvoreni smo za sve prijedloge. Samo zajedno možemo 
izgraditi bolju budućnost za sve. Mi je želimo graditi i uz 
vašu pomoć. Neka naša pobjeda bude samo početak 
zajedničkog puta. 


Pred vama je 
skraćena verzija 
programa s kojim 
smo spremni 
preuzeti 
odgovornost za 
razvoj Pregrade. 
Očekujemo vaše 
ideje, zajedničko 
znanje i rad. Uz 
zalaganje, trud i 
poštenje sviju nas, 
naše su želje 
realnost. Stvorimo 
Pregradu kao 
gradić za primjer. 


Vaši SDP i ZS 


1. Marko Vešligaj 

nositelj liste za Gradsko vijeće 
2. Stjepan Miklaužić 

kandidat za zamjenika gradonačelnice 
3. Ana Krušlin 

kandidatkinja za gradonačelnicu 


PROGRAM KOALICIJE SDP-ZS 


Pregrada u kojoj će ljudi raditi 

* Nove proizvodne investicije u gospodarskoj zoni 
radi povećanja broja radnih mjesta. 

* Osnovati razvojni centar, koji će pružati stručnu 
pomoć poduzetnicima. 

* - Poticati poduzetničke aktivnosti u poljoprivredi, 
naročito u vinarstvu, vinogradarstvu i proizvodnji 
zdrave hrane. 

* Povezati turističku ponudu grada sa 
poljoprivrednom proizvodnjom. 


Pregrada u koju će ljudi dolaziti 

* Izraditi strategiju razvoja turizma koji je u 
potpunosti bio zanemaren u proteklom razdoblju 
(Grad Pregrada u 2008 g. ima ostvarenih 0 
noćenja!!!). 

*  Provoditi turistički projekt "Dobrodošli u kraj 
najboljih zagorskih vina!". 

* Staviti u funkciju Turističku zajednicu. 

* —Revitalizirati tradicionalne pregradske 
manifestacije koje su u proteklom razdoblju bile 
zanemarene ili ukinute kao što su Fašnik, Branje 
grojzdja i Lepe rože pregradske te vršiti bolju 
promociju manifestacije "Uskrs pod Kostelom". 


Sela u kojima se pristojno živi 
* Više moći mjesnim odborima - o bitnim pitanjima 
trebaju odlučivati stanovnici naših sela. 


* Potaknuti obnavljanje tradicionalnih seoskih 
domaćinstava, kao dio turističke ponude. 


* Stvoriti uvjete za život dostojan čovjeka na selu: 


"  Dograditi područnu školu u Gorjakovu radi 
jednosmjenskog rada, urediti mrtvačnicu u 
Kostelu, pokrenuti izgradnju društvenog 
doma u Cigrovcu, revitalizirati seoski turizam 
u Plemenšćini i vinsku cestu te asfaltirati 
cestu Bežanec-Štefan, turistički oživjeti 
Vinagoru i Kostelgrad, napraviti dječja 
igrališta u svakom selu, poticati osnivanje 
Sportsko-rekreativnog centra u svakom selu i 
financijski ga podupirati. 

"  Izgraditi javnu rasvjetu u pregradskim selima. 

"  Definirati plan sanacije asfaltiranih cesta. 


"  Postavljati prometna ogledala na kritična 
područja. 


" Osigurati vodu svim kućanstvima. 


"Urediti autobusna stajališta sa nadstrešnicama. 


"  Poticati uvođenje modernih tehnologija i 
interneta na sela. 


Očuvana Kunagora, zdrave i čiste 
sume 
*  Oživjeti Kunagoru, vratiti je planinarima, biciklistima, 
šetačima, paraglajderima... 
.  Sanirati kamenolom i iskoristiti ga u turističke svrhe. 
* Napraviti Zeleni otok radi očuvanja ekološke ravnoteže. 


*- Organizirati i financijski pratiti rekonstrukciju i 
poboljšanje toplinske izolacije privatnih kuća (fasada, 
krovišta, stolarije) jer se na ovaj način može uštedjeti 40- 
60% energije. 


Pregrada znanja, igrališta s golovima 

* Osigurati svoj djeci mogućnost pohađanja vrtića. 

* Osigurati jednosmjenski rad osnovne škole. 

* Tijekom ljeta i praznika osigurati korištenje vanjskih 
igrališta srednje škole. 

* Nakon skandala, sumnjivih otkaza te naprasnih promjena 
nastavnih programa osigurati zakonito i kvalitetno 
djelovanje Glazbene škole. 


*  Poticati sportske aktivnosti te poduprijeti osnivanje 
gradskih timskih klubova. 


Pregradska kultura cijenjena, udruge u 
svojim prostorima 


* Omogućiti KUD-u da dobije svoj prostor - sramotno je 
da dio KUD-a vježba po hodnicima. 


*  Provoditi natječaj za programe udruga, a ne da se 
sredstva dodjeljuju nečijom samostalnom odlukom. 

*  Poticati očuvanje starih običaja naših sela i njihova 
narječja. Ljudima i udrugama koje organiziraju 
tradicionalne manifestacije dati posebnu podršku. 

* - Dovesti stručnjake i stručnjakinje koji će voditi muzej. 

.  Sufinancirati očuvanje objekata sakralne baštine 
posebice ,,Zagorsku katedralu“, župnu crkvu Sv. Mirka i 
vinagorsku crkvu. 


Mladi su pregradski potencijal, a ne 
problem 


* Osnovati Vijeće mladih kako bi mladi bili inicijatori 
društvene promjene. 


* U najkraćem mogućem roku kreirati Centar za mlade i 
udruge. 


Čisti računi gradske uprave 


* Osigurati transparentno, odgovorno i javno djelovanje 
grada. 


* Osigurati sudjelovanje građana u radu gradske uprave. 
* Pokrenuti informatizaciju uprave: e-uprave. 


. Jednom godišnje organizirati Zborove građana po 
mjesnim odborima. 


* Prije donošenja proračuna organizirati javne rasprave 
kako bi se osigurao dodatni utjecaj građana na razvoj 
grada. 


TEMA BROJA: MALI VODIČ KROZ LOKALNE IZBORE 


Kandidacijske liste 


Lista kandidatura za gradonačelnicu Pregratie 


1. 


Kandidatkinja mr.sc. VILMICA KAPAC 
Zamjenik kandidatkinje MARIJAN HOHNJEC 


Hrvatska demokratska zajednica — HDZ, Hrvatska seljačka stranka — HSS, Hrvatska 
narodna stranka - HNS, Hrvatska stranka umirovljenika — HSU i Zagorska demokratska 


stranka — ZDS 


2. 


Kandidatkinja ANICA KRUŠLIN 


Zamjenik kandidatkinje STJEPAN MIKLAUŽIĆ 


Socijaldemokratska partija Hrvatske — SDP i Zagorska stranka — ZS 


Kandidacijske liste za izhor članica/članova Gradskog vijeća Pregrade 


Lista broj 1 


Autohtona - Hrvatska seljačka stranka - A-HSS 


Lista broj 2 


Hrvatska demokratska zajednica - HDZ, 


Hrvatska seljačka stranka - HSS, 
Hrvatska narodna stranka - HNS, 
Hrvatska stranka umirovljenika - HSU, 
Zagorska demokratska stranka - ZDS 


12. [SNJEŽANA PASARIČEK 


HRVATICA 


J. Leskovara 109, Pregrada 


13. [TOMISLAV MARTINKO 
14. [VINKO VRHOVSKI 
15. [IVAN TKALEC 


Lista broj 3 


Hrvatska stranka prava - HSP 


HRVAT 
HRVAT 
HRVAT 


Pregrada Vrhi 9, Pregrada 
G.Plemenšćina 93/2,Pregrada 
Miroslava Krleže 2, Pregrada 


ila STJEPAN HRŠAK HRVAT J. Leskovara 41/1, Pregrada 1. —|Mr.sc. VILMICA KAPAC HRVATICA [Zagrebačka 2, Pregrada 
ZA STJEPAN JAVORNIK HRVAT Vrhi Pregradski 51, Pregrada 2 MARIJAN HOHNJEC HRVAT Janka Leskovara 93, Pregrada 
3. JOSIP MARTINKEC HRVAT Sopot 118, Pregrada 3. STJEPAN HAJDINJAK HRVAT Gorička ulica 1, Pregrada 
4. MARTINA MARTINKO HRVATICA [Pregrada Vrhi 4, Pregrada 4. VJEKOSLAV GORUP HRVAT D. Kunovića 27, Pregrada 
5 MILAN HRŠAK HRVAT Bežanska 2, Pregrada 5. NIKOLA PASARIČEK HRVAT Valentinovo 23, Pregrada 
6. MARIJAN ŠKRLEC HRVAT G. Plemenšćina 97, Pregrada 6. STJEPAN HORVAT HRVAT Sopot 156, Pregrada 

7. BRANKO PETEK HRVAT Stipernica 19, Pregrada 7. DAVOR ANTOLIĆ HRVAT Sopot 65, Pregrada 

8. DAVORKA LESKOVAR HRVATICA  |Valentinovo 13, Pregrada 8. DARKO JAVORIĆ HRVAT Kostel 21, Pregrada 

9. MARTINA MARTINKEC HRVATICA [Sopot 118, Pregrada 9. STJEPAN NOVAČKO HRVAT A. Cesarca 10, Pregrada 
10. |MILAN LESKOVAR HRVAT Valentinovo 13, Pregrada 10. Benkovo 18, Pregrada 

11.  IZVONKO HORVAT HRVAT Kolarija 76, Pregrada 11. [Dr. MIRJANA KRIŠTIĆ HRVATICA 


Kostelgradska 18, Pregrada 


12. [SANJA SVEČAK HRVATICA 


G. Plemenšćina 61, Pregrada 


13. [JOSIP LAZIČKI HRVAT Mala Gora 71, Pregrada 
14. [IVICA HRENAR HRVAT Cigrovec 47, Pregrada 
15. |FRANJO PETEK HRVAT Pavlovec 64, Pregrada 


Lista broj 4 


Socijaldemokratska partija Hrvatske - SDP, 


Zagorska stranka - Z$ 

1. SNJEŽANA ŠURBEK HRVATICA  |Ottenfelsova 4/1, Pregrada 1 MARKO VEŠLIGAJ HRVAT A. Šenoe 5, Pregrada 

2. DEJAN ŠURBEK HRVAT Ottenfelsova 4/1, Pregrada 2 STJEPAN MIKLAUŽIĆ HRVAT D. Plemenšćina 16, Pregrada 
3 MLADEN BREZAK HRVAT Sv.Jurski Vrh 37, Pregrada 3 JOSIP KRUŠLIN HRVAT J. Leskovara 35, Pregrada 
4. STJEPAN LESKOVAR HRVAT G. Plemenšćina 74, Pregrada 4. TAJANA BROZ HRVATICA Lj. Gaja 28, Pregrada 

5. IVAN KROG HRVAT Kostelgradska 34, Pregrada 5. JOSIP KROG HRVAT Bregi Kostelski 24, Pregrada 
6. DRAGICA ŽUPANČIĆ HRVATICA [Franje Cvjetka 3, Pregrada 6 JOSIP POGAČIĆ HRVAT Gorjakovo 129, Pregrada 

T: DRAGICA BREZAK HRVATICA Sv. Jurski Vrh 37, Pregrada 7 ŽARKO ŽIGER HRVAT Klenice 16, Pregrada 

8. IVICA BOLKOVEC HRVAT R. Jorgovanića 5, Pregrada 8. PETRA JAVORNIK HRVATICA  |Vrhi Pregradski 51, Pregrada 
9. JOSIP ŽUPANČIĆ HRVAT Franje Cvjetka 3, Pregrada Đ. VLADO GRILEC HRVAT Sopot 143, Pregrada 

10. BRANKA TEPEŠ HRVATICA  |Kostelsko 8, Pregrada 10. MICHAEL KOPRIVNJAK [HRVAT J. Leskovara 6, Pregrada 

11. ANDRIJA KROG HRVAT Kostelgradska 40, Pregrada 11. ŽELJKO FIŠTER HRVAT Vrhi Pregradski 30, Pregrada 
12. ŠTEFANIJA FILIPČIĆ HRVATICA  |Ottenfelsova 5/3, Pregrada 12. IVAN HORVAT HRVAT Kostel 31, Pregrada 

13. DANIJEL ŠURBEK HRVAT Kostel 9/3, Pregrada 13. ZVONKO VDOVIĆ HRVAT Benkovo 20, Pregrada 

14. [ALEN ŽUPANČIĆ HRVAT Franje Cvjetka 3, Pregrada 14. > ISNJEŽANA KANTOCI HRVATICA |S. Kantocija 3, Pregrada 

15. MARIO TEPEŠ HRVAT Kostelsko 8, Pregrada 15. IVAN VARJAČIĆ HRVAT Valentinovo 45, Pregrada 


PREDSTAVLJAMO 


Udruga «Dobra kapljica» 


Piše: Stjepan Javornik 


Kod vinogradarske kućice na'Branju grojzdja 


druga vinara i vinogradara «Dobra 

kaplica» osnovana je 1998. godine 

trenutno broji oko 75 članova. 
Osnovana je s ciljem ostvarivanja napretka u 
poljoprivrednoj proizvodnji, napose u 
vinogradarstvu te proizvodnji i njezi vina. 

Udruga je kroz svoj rad organizirala brojna 

stručna predavanja o zaštiti vinograda te 
predavanja o postupcima sa moštom i vinom. 
Organizirane su i brojne degustacije vina uz 
komentare vrhunskih enologa koji su svojim 
savjetima puno pripomogli upozoravajući nas 
na moguće pogreške u procesu proizvodnje i 
njege vina. Ovdje moramo svakako spomenuti 
pok. dr. Gerharda Schuberta koji je svojim 
radom zagorsku vinsku kartu podigao na 
zavidan nivo, a i utjecao na vinare da se odluče 
na kasne berbe, proizvodnju predikatnih vina, 
a u hladnijim zimama čak i vina ledene berbe. 


Udruga svake godine organizira 
ocjenjivanje vina za svoje članove ali i za ostale 
zainteresirane građane. Rezultati tog 
ocjenjivanja ulaze u zajednički 
županijski katalog «Vinarijade» pa 
možemo s ponosom reći da smo 
zadnje dvije godine po broju zlatnih 
diploma najjača Udruga u županiji. 
Neki od članova daju vina i na 
ocjenjivanje na sajmove 1 izložbe vina 
kao Bedekovčina, Zelina , Split, 
Vinovita - Zagreb, gdje također 
osvajaju redom visoke ocjene. U 
udruzi ima nekoliko članova koji imaju 
i zaštitu kontroliranog zemljopisnog 
podrijetla za vino dobivenu od 
Hrvatskog zavoda za vinogradarstvo i 


vinarstvo koji jamči da su ta vina kvalitetna ili 
vrhunska. Moram svakako spomenuti i našeg 
člana gosp. Borisa Drenški (Bodren d.0.0.) koji 
je na prestižnom natjecanju u Londonu 
osvojio dvije zlatne medalje te tako proslavio 
naše pregradsko vinogorje. 


Udruga se redovito promovira i na 
manifestaciji «Branje grojzdja» prodajom vina 
u maloj kućici na glavnom trgu. Prošle godine 
su po prvi puta i sami vinari bili sudionici 
tradicionalne povorke berača, prilikom 
otvorenja manifestacije prezentirano je i 
kupažirano vino (mješavina kvalitetnih vina) 
koje bi trebalo postati tradicionalno vino 
«Branja grojzdja»te bi se na taj način i 
dodatno promovirali. 


Udruga je početkom 2005. godine započela 
sa uređenjem prostora kušaonice vina. Marljivi 
vinogradari odradili su oko 550 radnih sati na 
čišćenju i iskopu zemlje iz prostora ispod 
muzeja grada Pregrade. Nažalost zbog 
prodora vode i opsežnosti zahvata uređenja 
cjelokupnog prostora članovi Udruge bili su 
prisiljeni odustati od daljnjih radova pa 
daljnje uređenje preuzima Grad Pregrada. Taj 
prostor danas je Gradska kavana u kojoj se 
održavaju i mnoga druga događanja pa iako 
nekoliko naših vinara u njoj prodaje svoja vina 
nedovoljno služi promociji i prodaji naših 
proizvoda. 

Na kraju ipak moramo biti ponosni na sve 
što je dosada Udruga postigla i nastaviti dalje 
jer kvaliteta današnjih vina je na vrlo visokom 
nivou još samo treba poraditi na boljoj 
promociji kroz vinotočja i vinske ceste. 


S jednog od predavanja za vinogradare“ 


PREDSTAVLJAMO 
Lovačko društvo «Kuna» 


Piše: Josip ilić 


ovijest Lovačkog 
društva "Kuna" 
počinje 1945. godine, 


kada se nekolicina 
tada utjecajnih i društveno 
aktivnih ljudi udružilo u želji ja 
da se osnuje lovačko društvo 
koje bi obuhvaćalo cjelu 
tadašnju općinu. Iako je 
prva skupština održana 17. 
rujna te iste godine kada je 
lovačko društvo dobilo ime 
"Kuna" . U prvi Izvršni 
odbor ušli su kao osnivači 
Društva: Špiljak Franjo kao 
predsjednik, Pajter Milivoj, 


Leskovar Stjepan, Leskovar 
Petar, Storjak Franjo, Blažun 
Andrija, Družinec Slavko i Debeljak Milan, 
a ukupno je bilo 19 članova. 


Godine 1946. društvo je počelo 
pripremati planove za izgradnju doma na 
Kunagori koji se i danas službeno zove 
Lovačko - planinarski dom. Prema 
zapisima i usmenoj predaji te sjećanjima 
tada još školaraca, počela je izgradnja koju 
su uz tadašnje lovce i nekolicinu planinara 
pomagali građani Pregrade. 


Iako se sjeća naš lovac Tkalec Stjepan 
koji je tada imao 13-14 godina kako su kao 
đaci nosili crijep na kuna goru puteljkom 
koji vodi od crkve prema vrhu, dok su 
ostali materijal vozili volovima po 
blatnjavom putu. Postoji i svjedočenje 
danas pokojnog Družinec Slavka koji je sa 
svojim konjima vukao građu za krov kao i 
ostali materijal. Isto tako u to vrijeme bila 
je donesena uredba kojom kažnjenici za 
sitnija nedjela nisu išli u zatvor nego su 
umjesto toga morali nositi materijal na 
Kunagoru. 

Na otvorenju Lovačko - planinarskog 
doma na Kunagori za predsjednika 
Lovačkog društva i Planinarskog društva 
izabran je lovac Blažun Andrija. 


Broj članova uskoro se povećao na 80 te 


se društvo brzo razvijalo. S obzirom na 
starosnu dob lovaca taj broj se 70-tih i 
80-tih godina smanjivao tako da je zadnjih 
15 godina broj članova otprilike oko 70 
lovaca. Najveći pomak u podmlađivanju 
društvo je postiglo zadnjih desetak godina 
te je sada prosječna starost članstva 45 
godina. 


Danas je Lovačko društvo "Kuna" 
Pregrada vrlo organizirana udruga koja 
uspješno gospodari lovištem te ima vrlo 
dobre odnose sa sličnim udrugama u 
susjedstvu 1 šire i jedna je od priznatijih 
lovačkih udruga u Županiji. 

Lovačko društvo "Kuna" Pregrada je 
ustrojeno kao udruga koja se bavi 
uzgojem, zaštitom i lovom divljači. 
Učlanjeno je u Županijski lovački savez ,a 
preko njega u Hrvatski lovački savez. 

Društvo ima sjedište u Pregradi, Pod 
Lenartom 2 gdje posjeduje lovački dom. U 
posjedu ima i polovinu - doma na 
Kunagori te streljanu na glinene golubove. 


Lovište 

Od 10. 05.1996. godine ustanovljen je 
zakup lovišta kojim gospodari Lovačko 
društvo "Kuna" Pregrada. Lovište je 
zakupljeno na 10 godina počevši od dana 

potpisivanja ugovora o zakupu. 


Lovište obuhvaća sadašnji teritorij 
Grada Pregrade i veličine je 5774 ha. 
Reljef lovišta tipičan je za zagorski kraj, 
izmjenjuju se brežuljci i doline u kojima 
većinom protječu potoci, a nadmorska 
visina od 150-450 metara svrstava ovo 
lovište u lovišta brdskog tipa. 


U lovištu prevladava kontinentalna 
klima koja je pogodna za obitavanje 
divljači koja se tu nalazi. Najveći dio lovišta 
pokrivaju šume te zatim oranice i livade, a 
jednim dijelom i veliki kompleks 
vinograda koji se nalaze u Plemenšćini u 
Gori i Sopotu. 


Lovište je ispresjecano raznim 
kategorijama cesta i puteva na kojima je 
dosta velika frekvencija kretanja ljudi 1 
vozila te time uveliko smanjuje lovno- 
produktivnu površinu. 


Prema lovno-gospodarskoj osnovi lovno- 
produktivna površina iznosi oko 3000 ha, 
dok ostala površina otpada na grad i sela. 


Ovo lovište uz propisane mjere i zahvate 
prilagođeno je za uzgoj sljedećih vrsta 
divljači: zec obični, fazan obični, srna 
obična, divlja patka i trčka. Pored ovih 
vrsta divljači u lovištu još obitava: lisica, 
kuna zlatica i bjelica, ondatra, jazavac, 
šljuka, grlica divlja, golub grivnjaš, vrana 
siva, svraka, šojka 1 jastreb škanjac 


U lovištu se nalazi optimalan broj lovno- 
tehničkih objekata, a tu spadaju solišta, 
srneća i fazanska hranilišta i visoke čeke. 
Za prihranu divljači lovačko društvo 
nabavlja potrebne količine hrane i soli a za 
prehranu se zasijavaju remize u kojima 
hrana ostaje kroz cijelu zimu. 


Svake godine nakon završetka lovne 
sezone vrši se prebrojavanje divljači nakon 
čega se određuje stvarno stanje broja 
određene divljači u lovištu, a time i plan 
odstrela kojeg propisuje lovno- 
gospodarstvena osnova. 


U lovištu je organizirana lovočuvarska 
služba koja je podijeljena na tri grupe te se 
tako vrši nadzor 1 stanje u lovištu. 
Pravilnim provođenjem lovno- 
gospodarstvene osnove osigurava se zaštita 
fonda divljači i uzgoj dovoljnog broja 


divljači za odstrel. 


Sportska sekcija 

Negdje u tijeku izgradnje lovačkog 
doma 1983. godine, a na inicijativu 
nekolicine mlađih lovaca, rodila se ideja o 
aktiviranju u streljaštvu i to u gađanju 
glinenih golubova, sportu koji je među 
lovcima postajao sve popularniji. 

Tako su prvi članovi ekipe kojoj je bio 
vođa 1 osnivač ekipe Storjak Martin bili: 
Varjačić Dragutin, Brezak Stjepan, Hlupić 
Zvonko, Vučilovski Zdravko. Leskovar 
Željko, Žiger Franjo, Fišter Josip. 

Te iste godine je prikupljena sva 
dokumentacija i prišlo se početku 
izgradnje streljane koja se nalazi na kuna 
gori. Svojim velikim radom i zalaganjem 
lovaca Storjak Martina,Vnuk Milana, 
Žiger Franje, Leskovar Željka, Halamić 
Franje, Vučilovski Zdravka, Drenški 
Stjepana, Fišter Josipa i braće Hlupić koji 
su sa svojim kamionima dovezli sav 
materijal te još nekoliko lovaca izgrađena 
streljana na glinene golubove. 


Iako je streljana postala mjesto gdje su 
se događala razna takmičenja između 
lovačkih društava, a posebno Huma na 
Sutli, Desinića i Pregrade. 


Godine 2006. izgrađena je 
najmodernija streljana sa svim pratečim 
objektima te je postavljen i najnoviji stroj 
za izbacivanje meta. 

Sadašnju streljačku ekipu sačinjavaju: 
Ilić Josip (vođa streljaštva), Hanžić Mario, 
Leskovar Branko, Bešenski Ivan, 
Vučilovski Zdravko, Drenški Milan, 
Gorupić Milan, Storjak Milan i Žiger 
Žarko. 

Streljačka ekipa sudjelovala je i u 
osnivanju Zagorske lige u gađanju 
glinenih golubova i na takmičenjima 
pokazala odlične rezultate. 


Lovačko društvo već tradicionalno 
organizira turnir u gađanju glinenih 
golubova u sklopu manifestacije "Branje 
grojzdja" svake godine, gdje se natječe 
puno ekipa iz županije 1 šire. 


PREDSTAVLJAMO 


ŠRD «Gorica» 


Piše: Oliver Sedlar 


\V7_portsko ribolovno društvo Gorica prvi put 
se spominje 24. srpnja 1979. god. Društvo 
je vezano uz istoimeno jezero u samoj 

blizini jednog od naših dvoraca, dvorac 
Goricu. 

Zanimljivo je da je, kada je postojalo jezero 
Vonarje, društvo brojalo 270 članova koji su 
pokazivali veliki interes za športski ribolov. 
Velik broj članstva pridonio je udruzi dobrim 
rezultatima na natjecanjima na državnoj razini 
i lige Sutla koje se održavalo na tada 
međurepubličkom nivou sa Slovenijom. U tim 
danima imali smo pionire, juniore, seniore i 
žensku takmičarsku ekipu. Ispuštanjem jezera 
Vonarje broj članstva je opao, ali i dalje smo 
aktivni. Tako sada imamo 30-ak članova, a 
među njima aktivne takmičare u kategoriji 
kadeta i seniora koji sudjeluju na županijskim 
takmičenjima. 

Svake godine održavamo takmičenje za 
vrijeme manifestacije "Branje Grojzdja" 
prilikom čega primamo takmičare iz županije i 
Slovenije. Zahvaljujući tom takmičenju, 
dogodilo se i veliko prijateljstvo između 
društva Vinipotok Zlatar i Gorice. Naši kadeti 
ugostili su njihove, održali druženje na jezeru 
Gorica i ostali cijelu noć. Za tu priliku svi su 
kadeti 


riba: šaran, amur, som, štuka, zlatni karas, 
crvenperka, babuška, klen, pastrvski grgeč, 
ostriž, žutooka, svilac, patuljasti som, bolen, 
tostolobik, bjelkica i sunčanica. 


Društvo se, osim ribolova, športskog 
ribolova i razvoja ribolovnog turizma, bavi i 
obrazovanjem članstva, osobito mladeži, iz 
gospodarenja ribolovnim vodama i športske 
etike. Članovi održavaju floru i faunu tako da 
osim riba u krugu jezera mogu susresti divlja 
patka, vjeverice, kornjače, ... 


Da bi jezero bilo pristupačno svima koji 
vole takav način rekreacije i odmora odlučili 
smo napraviti most do otoka, a na otoku smo 
postavili stol i klupe za odmor. Također smo 
uredili šetne staze. Članovi još rade i na 
projektima uređenja pa nam je zbog toga 
potrebna kučica koju planiramo napraviti 
isključivo od drva. U planu nam je i čišćenje 
okoliša daleko oko jezera jer s godinama se 
šuma napunila raznim otpadom. Ovim putem 
upućujem apel svim građankama i građanima: 
"ČUVAJMO PRIRODU!:". 

Za kraj, ribički vic godine: Kako policajci 
love veliku ribu? "U ime zakona izađi napolje!" 

Uz ribički pozdrav BISTRO! 


morali sami 
podignuti 
šatore, 
zapaliti vatru 
i činiti ono 
što radi svaki | 
ribič: čekati 
svoju ribu. 
Drugo jutro 
svi su 
prošetali 
gradom i 
upoznali 
druge 
znamenitosti i 
našega 
mjesta. 
Jezero 
Gorica 
ponosi se s 
17 vrsta 
slatkovodnih 

PREDSTAVLJAMO KNJIGU 


120 godina DVD-a Pregrada 


IIZ0IGODINASROSTOJNANIA! 


Piše: Boris Krizmanić 
deja da se 
napravi 
knjiga o 


pregradskom 

vatrogastvu 
prilično je stara; 
ona se javlja 
povodom 
proslave 100- 
obljetnice 
postojanja DVD 
Pregrada, no to je 
vrijeme tzv. 
ks hrvatske šutnje, 
vrijeme priprema 
š za demokratske 

promjene i 
š vrijeme priprema 
za Domovinski 
rat. 


PREGRADA! 
1989 = 12/0/0,9R 


Tada se još 
jednom obistinila 
izreka da u ratu 
muze šute pa je 


tadašnje 
vatrogasno vodstvo odustalo od knjige, a 
nakon toga ova namjera nije bila snažnije 
aktualizirana sve do naših dana. 


Vatrogastvo je društvena pojava 1 nije 
izdvojeno od općih, njemu suvremenih 
društvenih procesa. Stoga i knjiga nastoji 
pojedine pojave 1 situacije vezane na Društvo 
smjestiti u širi kontekst pa nam ona skreće 
pažnju i na zbivanja u društvenom, političkom 
i gospodarskom planu našega grada, regije i 
domovine. 

Nakon uobičajenih protokolarnih uvoda 
naših političkih i vatrogasnih čelnika knjiga 
nam daje pregled prilika u Pregradi u drugoj 
polovici 19. stoljeća kada naše mjesto postaje 
kotarskim središtem. 'Io joj nameće obavezu 
da smjesti novoosnovane ustanove građanske 
uprave u novosagrađene prostore. Time 
Pregrada postaje upravno središte za šire 
područje, a istovremeno i arhitektonski 
skladno razvijeno naselje. Građanska uprava 
propisuje i nove društvene standarde koje 
treba poštivati. Jedan je od njih i obaveza da 
se ustroji vatrogastvo i tu počinje njegova 
pregradska povijest. 

Povijest DVD-a Pregrada u ovom je izdanju 
periodizirana prema širim povijesnim 
zbivanjima. Najčešća orijentacija su ratovi koji 
se odražavaju na rad Društva tako što on u ta 
vremena zamire. 


Sljedeći navedeni ritam, knjiga sadrži 
sljedeća poglavlja: 

1. Od osnutka Društva do Prvog svjetskog 

rata 

2. Između dva svjetska rata 

3. Od 1947. g. do Domovinskog rata 

4. Od početka Domovinskog rata do danas. 

Povijesnom dijelu pridodana su još 
poglavlja: DVD Pregrada danas i Vatrogasna 
zajednica Grada Pregrade i njeni članovi (DVD 
Vinagora, DVD Stipernica i DVD Benkovo) 
čime je u kraćim crtama predstavljeno 
vatrogastvo čitave lokalne jedinice danas. 

U pojedinim razdobljima naglašeni su 
dominantni događaji i njihovi sudionici. 
Istaknuta su pojedina imena važna za 
vatrogastvo. Neka od njih prerasla su u pravu 
legendu. 

Glavna poteškoća u izradi knjige vezana je 
na nedostatak izvorne građe za pojedina 
razdoblja. Taj je problem prisutan od samog 
početka, od nastanka Društva. Naime, 
dokumenti vezani na osnivanje DVD Pregrada 
i prva desetljeća njegova rada netragom su 
nestali u vrijeme Prvog svjetskog rata pa je to 
razdoblje rekonstruirano tek 1939. godine 
izjavama još živih sudionika-osnivača Društva. 
U kasnijem razdoblju ovakve ,,crne rupe“ 
nastaju u nekoliko navrata, ali na sreću za 
kraća razdoblja. 

Obilježavajući 120-obljetnicu nastanka 
najstarije pregradske udruge, uspjeli smo, 
barem se tako nadamo, trajno, u obliku knjige 
zabilježiti sve ono najvažnije u njenom životu 1 
radu. 

Na kraju DVD Pregrada se zahvaljuje svim 
donatorima koji su poduprli obilježavanje 
120-obljetnice Društva. Većina njih naši su 
stalni pomagači i vjerni partneri pa im na 
tome najljepše zahvaljujemo. 

Na realizaciji ovog izdanja radio je 
Uredivački odbor u sastavu: Milan Burić, 
Stjepan Javornik, Boris Krizmanić, Dragutin 
Leskovar, Dominik Martinko i Stjepan Špoljar. 

Uredivački odbor imao je podršku širega 
članstva i drugih Pregrađana koji su ustupili 
svoj foto materijal na korištenje i u tom smislu 
pridonijeli većoj dokumentarnosti izdanja, a u 
znak zahvalnosti oni su navedeni na kraju 


knjige. 


INTERVJU 
Igor Hamer 


Razgovarao: Matija Šutina 


ada mi je urednik ovog lista predložio 

da napravim intervju s Igorom nisam 

uopće razmišljao da li da pristanem ili 
ne jer sam odmah znao da će to biti zanimljiv 
razgovor. Zbog toga neću pričati o recenzijama 
predstave «Jura», i kasnijoj evolucije Jure u 
«Samo jučerašnju vijest», već ću vas prepustiti 
razgovoru s Igorom. 


Nalaziš se u nekom društvu u ugodnoj 
atmosferi i netko te pita čime se baviš. Što 
ćeš mu odgovoriti? 

Prvo glumim onda pišem. Pišem stvari koje 
me zaokupljaju privatno i stvari koje izlaze iz 
glume i nekakvih improvizacija. I jedno s 
drugim je povezano. Pripovijedanje me je još 
ko klinca na neki način zanimalo. Već sam 
onda imao onu pripovjedačku moć da znam 
ispričati priču da je ljudima zanimljivo. 
Recimo u onih sat vremena u vrtiću kada se 
ide spavati, ja sam uzeo slikovnicu i 
prepričavao je svojim riječima 1 svi su sjedili 
oko mene i slušali. Tako da mogu reći da taj 
pripovjedački moment imam od uvijek. A za 
glumu sam se zapalio kada sam bio sam u kući 
poslije rata, preko filmova. Ono što mi je bilo 
uvijek čarobno u glumi je moment kada 
majstori glume odu iz dijaloga u nekakav 
monološki dio. Kada prepričava neki događaj, 
otvori dušu i u momentu promijeni emociju. I 
onda sam počeo istraživati kak to oni ispričaju 
priču da me dirnu. Skužio sam da su svi prošli 
razna iskustva u životu i da sada to razvlače k'o 
tijesto, k'o glinu i igraju se s tim emocijama. 


Gdje si napravio prve konkretne korake 
prema glumi i kako je do toga došlo? 


U studiju Kubus kod Simone Dimitrov 
Palatinuš. To je radionica po metodi Mihaela 
Čehova, s time da se koriste metode 
Stanislavskog, Strasberga i Reikia. Počelo je 
kao rad na sebi. Išao sam se tražiti, i imao sam 
osjećaj da se želim baviti glumom ali nisam bio 
siguran. Nekako što sam stariji to sam više 
introvertiran. Nisam više ko s 18-19 godina 
kada bi došao u neko novo društvo i u 5 
minuta šarmirao sve. To je nestalo. Život te 
promijeni. U to vrijeme kad sam kretao, 
introvertiranost je prešla u neke oblike 
patološkog gdje sam se bojao čak i svojih, a 

Iz predstave «Samo jučerašnja vijest» (Teatar Exit) 


kamoli nekih novih ljudi. Tada sam si rekao da 
ako stanem pred 20 ljudi i ispričam neku priču 
i budem zanimljiv, to je pobjeda. A kad sam to 
uspio, išao sam dalje i došlo je do toga da sam 
počeo pisati Juru. 

Gledajući hrpu naših ratnih filmova i 
tekstova, koji su u najmanju ruku loši, imao 
sam potrebu da ta prva priča koju budem 
napisal bude ona koju trenutno najbolje znam, 
najbolje osjećam i najviše sam involviran u 
nju. Da bude pogled iz unutra od nekog iz te 
moje generacije, da se kaže kak je to stvarno 
bilo. Ne bojim se neuspjeha. Mislim da je 
puno važnije da čovjek radi i pokušava, nego 
govorit kak je sve loše i niš ne valja. 


Pa ak i ne uspije bar znaš da si probal. 
Bolje je donijeti i lošu odluku nego nikakvu. 


Kada si počeo pisati Juru, išao si napisati 
predstavu ili je to bila potreba da izbaciš iz 
sebe sve ono što si prošao u ratu? 

I jedno i drugo. Počelo je ko izbacivanje 
emocija na papir. Doslovno svoj život, sve kaj 
sam se mogao sjetiti, stavljao sam na papir i 
emocije koje utječu prema tome. I onda mi se 
dogodilo, nakon pola bilježnice, da sam po 
prvi puta u životu gledao sebe iz nekog 
neutralnog kuta. Tu je došlo do toga da nekih 
80% stvari za koje sam se krivio sam počeo 
drugačije gledat. Čekaj malo! Prošao sam ovo i 
super. I ovo, i ovo, ... Kaj briješ čovječe? Daj 
ajde, Rock and Roll! Ajmo sad iz ovog 
napraviti pravu stvar. I onda sam se počeo 
igrat s forom kaj bi bilo kad bi bilo. Kaj bi bilo 
da sam tu otišao još 2 koraka dalje? Kaj da 
sam tu bio još veći gad? Kaj bi bilo da sam tu 
bio manji gad? I tako je pomalo nastajao Jura. 
Potom sam prezentirao dijelove onog što sam 


pisao i s obzirom na povratnu informaciju 
mijenjao komad i razvijao lik Jure. 

Baza Jure je autobiografska. No na kraju su 
ostale samo neke crtice koje su doslovno moje. 
Recimo, stvarno sam našao štakora na putu do 
vrtića. No, emocija, barem ona napisana, je 
moja, iskrena i nepatvorena. Emocija je 
odglumljena s dosta razlike. On je u biti ja s 
dodatkom nekih 4-5 likova. I trebalo mi je 
dosta da u glumi odijelim Juru od sebe. 


Tijekom predstave, u nekoliko navrata je 
publika na istu emociju reagirala različito. 
Kako to komentiraš? 


Valjda je komad takav da ljudi sami sebe 
razotkrivaju kakvi su prema njemu. Iz svojeg 
iskustva, iz svojih predrasuda i znanja, svi 
gledaju iz druge perspektive istu priču. To 
vidim i po kritikama. Kao da više kažu o sebi 
nego o predstavi. Isto tako i publika. I to mi je 
super. To znači da sam pogodio u srž teme. 


Kako izgleda priprema za predstavu? Imaš 
neki ritual ili praznovjerje? 

Imao sam praznovjerje na početku, ali 
sad ih pokušavam maknuti jer je to 
definitivno znak nesigurnosti. Imao sam 
foru s brijanjem na dan predstave. I potom 
kada bi se obukao u kostim postajem Jura. 
Ali nakon dvije tri predstave bez toga 
shvatio sam da mi to ne treba. Jedino kaj bi 
mi bilo idealno, pošto je to komad koji traje 
sat vremena, je da sam nekih sat vremena 
prije sam sa sobom, sa svojom muzikom, 
izvodim ples i lagano ulazim u lik. Onda se 
dižem energetski da to mogu izvest u dahu i 
da dobijem Juru. 


Nakon što sam prvi puta izveo Juru 
osjećao sam se fenomenalno. Ko da mi je 
100 kila kamenja palo sa leđa. To je bila ona 
prava prirodna euforija i bio sam sretan i 
zadovoljan kaj sam napravio pravi stvar. 

Uvijek osjetiš razliku u pljesku na kraju 
predstave. Već u toku možeš znati kakav ćeš 
dobit ovisno o tome koliko si bio dobar i 
koliko si sebe dao. Tako da je uvijek iskren. 
Ako i baš nisi bio na 100% i nije te išlo, ali si 
se trudio, dobit ćeš pravi pljesak. 


Igorova predstava «Samo jučerašnja vijest» 
trenutno igra na repertoaru Ieatra Exit 
(www.teatarexit.hr) u Zagrebu, Ilica 208, telefon 
01/3704-120. 


JEZIKOSLOVLJE 
Skica za toponimiju 


Pregrade | okolice 


Piše: Boris Krizmanić 


Dr NR 


lb 
ng 


regradski kraj kao, uostalom i čitavo 

Zagorje, karakterizira velika reljefna 

razvedenost pa je za očekivati da će 
veliki broj toponima odraziti tu krajobraznu 
karakteristiku. Stoga mnoštvo bregova i 
brežuljaka obraslih raznim vrstama šume, 
pitomih dolova i zaravni obogaćenih selima 
i zaseocima ispresjecanih vodotocima vjerno 
prate odgovarajuća imena. Ona su, osim 
nekoliko iznimki, slavenskoga porijekla; 
došla su zajedno s doseljenicima u velikoj 
seobi naroda. Tek poneki toponim ima 
porijeklo u latinskom, njemačkom ili kojem 
drugom jeziku. 


Toponimi su u pravilu stariji od 
prezimena. Naziv mjesta vrlo je potreban 
stanovništvu radi orijentacije u prostoru. 
Zato je njihova promjena vezana uz velike 
seobe ili ratna zbivanja, a u mirno doba 
naziv se mjesta ne mijenja 

U ovoj skici za toponimiju pregradskoga 
kraja obuhvatit ćemo poznatije oronime 
(nazive planina, bregova), hidronime (nazive 
voda) i ojkonime (nazive naselja). 

Oronimi 

Najpoznatiji oronim na našem području 
je Kunagora. (Ponegdje ćemo naići na oblik 
Kuna-gora ili Kuna gora. S obzirom na 
tendenciju u hrvatskom jeziku da se 
polusloženice i složeni pojmovi gdje je to 
moguće stapaju u jedinstvenu riječ, 
složenicu, preporučio bih oblik Kunagora). 
Ovaj oronim sadrži dva korijena: kuna i gora, 
a značenje mu je ,,gora u kojoj ima kuna“. I 
dandanas ih ima, no u staro vrijeme one su 
imale veću važnost jer se krznom tih 
životinja plaćao porez, kunovina. 


Po tom obrascu nastali su još oronimi: 
Vinagora i Kostelgora (može i Kostelska gora). 
Vinagora je u značenju ,gora u kojoj ima 
vina“, uzgaja se vinova loza i proizvodi vino, 
a Kostelgora je ,gora u (ili na) kojoj je 
Kostel“. Korijen gora susrest ćemo i u 
ojkonimima Gorica, Gora i Mala Gora. On 
označava poziciju onoga što je imenovano, 
da je to što je imenovano gore, visoko. Od 
istaknutijih oronima još je Vrljanšica, brijeg 
iznad Sopota, a značenje mu je vrlet, strmina. 
Da se na njezinim obroncima razvilo kakvo 
naselje, ono bi moglo nositi naziv Strmec. 


Na području naše lokalne jedinice nema 
izrazito velikih vodotoka niti voda. Tek su tri 
potoka, nekoliko potočića 1 jedno jezero. 
Najveći potok, ili neki misle rječica, je 
Kosteljina koja je ime dobila po 
starodrevnom Kostelu ispod kojeg protječe. 
Drugi po veličini je Sopotnica, a ime je dobio 
po imenu prvog naselja kroz koje prolazi. 
Treći je Svedružica, a ime također duguje 
naselju kroz koje protječe. Na području 
Pregrade je i jedno jezero — Goričko jezero. 
Ime je dobilo po dvorcu Gorica u čijem je 
vlasništvu od nastanka do danas. Uz 
Sopotnicu Sopot ima još jedan potočić, 
Kamešicu koji izvire u Kamešeku, terenu 
izrazito kamene građe kao što mu i ime 
govori. 


Ojkonimi 

Lokalna jedinica Grad Pregrada u svom 
sastavu ima 26 naselja, a većina naselja ima 
zaselke ili dijelove svog teritorija koji 
također imaju svoje ime. Ime naselja ili 
dijela teritorija koji mu pripada najčešće je 
sročeno prema karakteristici toga terena 
kakav je bio (a često i ostao) u vrijeme 
njegovog imenovanja. Naši preci, stari 
Slaveni, koji su naselili ove krajeve nazive 
mjesta u najširem smislu te riječi imenovali 
su prema mjestima iz svoje prapostojbine 
koja su imala slične karakteristike. Zato 
ćemo i danas u područjima koja nastavaju 
Slaveni pronaći mnoštvo istih ili sličnih 
toponima kao što su: Bistrica, Sopot, Gaj, 
Dubrava, Završje, Hum ... 

Značajna kategorija ojkonima su oni koji 
odražavaju neku reljefnu karakteristiku. Tu 
u prvom redu spada ojkonim Pregrada o 
kojemu je bilo riječi u monografiji Grad 
Pregrada. Nedvosmisleno je da se radi o 
tvorbi pre-grad-a, tj o ojkonimu koji govori o 
pregrađenosti prostora, o vizualnom, a 
potom i fizičkom doživljavanju 
pregrađenosti prostora kojim se krećemo 
budući da Kunagora i okolni bregovi 
odvajaju relativno ravničarski prostor od 
onoga koji je u pregradskom zaledu. 


Ojkonim Sopot dobrim dijelom spada 
također u tu kategoriju. Prakorijen te riječi 
sop ima daleku vezu sa oblikom slp, iz čega 
nastaje današnja riječ slap s tim da sop ima 
daleko jaču onomatopejsku crtu. Sopot je 


sveslavenski ojkonim i označava mjesto koje 
ima vodu, slap, a to je slučaj i u ovom 
primjeru. Ovamo bismo uvrstili i ojpkonime 
Gorjakovo koji govori o tom prostoru kao 
gorovitom, punom gora te Malu Goru, Goru 
i Goricu u kojima se kazuje da se radi o 
terenima ,na visokom“ ,,gore“. 


Na kostelskom području dva su 
toponima zanimljiva s tog aspekta. Prvi je 
Sutinsko. U korijenu te riječi je tins, tijesno, 
a prefiks su kazuje o tjesnoći s obje strane, 
o dvojstvu, (kao u riječi su-putnik itd.). Taj 
prostor opisali bismo kao ,tijesni prolaz“, 
prolaz stiješnjen između dvaju brijegova. 
Drugi je toponim M:dofar. Jedan je od 
rijetkih koji su preostali iz germanskog 
jezičnog naslijeđa. Sastoji se od riječi miido 
i faren 1 označava dio terena u kojemu se 
usporeno krećemo zbog strmog terena. 
Doslovno bismo ovu složenicu preveli kao 
»usporena vožnja“. Dakako, radi se o 
toponimu koji je nastao u vrijeme volovskih 
zaprega, ali ima svoj razlog postojanja i 
danas. 

Iri naselja nose ime po vrsti šume ili 
stablima koja su rasla na određenom 
području. Io su: Gabrovec (od grab), Klenice 
(od klen) i Višnjevec (od višnja). To su tzv. 
dendronimi. 


Naselja Kostel, Kostelsko i Kostel Bregi 
sadrže latinski korijen castellum u značenju 
tvrdavica, mala tvrđava. Toponim govori o 
tome da ima porijeklo iz vremena prije 
doseljavanja Slavena na ovo područje. 


Nije pouzdano, ali je vjerojatno da ime 
naselja Bušin sadrži značenje buš(11), tj. to 
je područje i u starije doba bilo nalazište 
nekik rudača. 


Donja Plemenšćina i Gornja 
Plemenšćina nekad su se zvale Bušin 
Plemenitih, tj. to su bila imanja 
plemenitaša (Keglevića, njihovih 
prethodnika ili kupaca njihovih imanja). 
Ojkonimi koji sadrže neko osobno ime, 
najčešće svetačko, smatraju se mlađima po 
postanku. Takvi su: Marinec (ili Marinci) 
od Mara ili Marija, Martiša Ves od Marta i 
Ves (= selo), Pavlovec od Pavao (sv. Pavao), 
Svetojurski Vrhi (po sv. Jurju), Benkovo po 
Benku (sv. Benediktu) i Valentinovo (po sv. 
Valentinu). 


Nejasno je porijeklo ojkonima Cigrovec, 
Stipernica i Vojsak. 


TURIZAM 
Zagorska turistička ponuda 


Piše: Sandra Miladin 


rvatska je tradicionalno turistički 

orijentirana zemlja, a turizam danas 

čini stratešku granu hrvatskoga 
gospodarstva. To se, među ostalim, vidi i 
prema stalnom porastu broja turista, broju 
novih radnih mjesta u sektoru turizma i na 
kraju, prema ukupnim prihodima. No, više od 
95 posto turističkog prometa odvija se na 
Jadranu, a samo manji dio na kontinentu. 

Turizam u Krapinsko-zagorskoj županiji 

najviše se očituje kroz termalna središta, 
srednjovjekovne dvorce, obiteljske hotele, 
pansione i restorane. 


Kada se govori o obiteljskim hotelima, 
pansionima i restoranima, u većini slučajeva 
radi se o seoskom turizmu ili gospodarstvu, ili 
točnije o ruralnom turizmu. 


Razlog tome uvelike leži u činjenici da se 


Hrvatsko zagorje, kao regija, do početka 20-og mnm _ 

stoljeća pretežno bavila poljoprivredom te su Seljački turizam ,TRSEK nalazi se u 

na taj način pojedinci svoja domaćinstva blizini Grešne gorice, na prekrasnom 

pretvorili u turističke objekte te tako brežuljku između Velikog Tabora, Desinića i 

pridonijeli očuvanju običaja, tradicionalnog Vinagore 1 u vlasništvu je obitelji Ptičar. 

izglede kuća, pripremanja hrane i najvažnije, Restoran sa zagorskim jelovnikom, po vrlo 

razvitku turizma. pristupačnim cijenama idealna je destinacija 
Budući da ja ovaj svoj novinarski zadatak za veće grupne posjete. 

nisam zamislila kao dosadan tekst koji govori Svoj boravak možete učiniti još ugodnijim u 

o brojkama, teorijama, vrstama i definicijama starinski uređenim sobama seoskog 

u turizmu, nego kao kratki vodič kroz domaćinstva sa 5 dvokrevetnih i jednom 

zagorska domaćinstva, restorane, pansione, trokrevetnom sobom. 


koje svakako morate posjetiti, ako već niste. 


Internet: www.trsek.hr 


Počet ću sa seoskim turizmom ,GREŠNA 
GORICA“, koja se nalazi nasuprot dvorca 
Veliki Tabor u Desiniću. Ova klet, vlasnika 
gospodina Damira Podboja, pruža pravi 
ugodaj seoskog zagorskog ambijenta. 


Restoran s tradicionalnim zagorskim 
jelima, pripremljenim na način kako su još 
bake radile, stoljetna hrastova šuma, miris 
livada, razigranost srna i jelena koji 
nesmetano pasu na obronku, prekrasan 
pogled na dvorac Veliki Tabor, učinit će vaš 
boravak radostnim i ugodnim, a djeci 
upotpuniti igru na prostoru uređenom baš za 
njih. 


Vrijeme provedeno u Grešnoj gorici, na 
trenutak će vas vratiti u bezbrižno djetinstvo, 
kada ste vikende provodili kod baka i djedova 
trčeći po šumama i igrajući se sa životinjama. 


Internet: www.gresna-gorica.com 

Seoski turizam "LOJZEKOVA HIŽA" u 
vlasništvu obitelji Grden, nalazi se nadomak 
Marije Bistrice. Lojzekova hiža je lijepo 
uređena kuća u tradicionalnom stilu s 
komforom koji je prilagođen za goste željne 
odmora u zdravoj i netaknutoj prirodi. 
Svejedno je odakle dolazite u Lojzekovu hižu, 
iz kojega grada, iz kojega društvenog sloja, 
osoblje nastoji da svaki njihov gost ima osjećaj 
da su ovu pučku ljepoticu gradili očekujući baš 
njegov posjet. Gosti u Lojzekovu hižu dolazi 
ne samo zbog užitka i prisnog druženja, već 
osobito radi zdrave prirodnosti hrane 
pripravljene očaravajućim umijećem. 


Internet: www.lojzekovahiza.com 


Seoski turizam "STARA VODENICA" u 
vlasništvu obitelji Galić, nalazi se na području 
Grada Klanjca podno 511 metara visoke 
Cesarske gore. Ovo gospodarstvo nudi Vam 
prave domaće specijalitete iz domaće kuhinje, 
te razne sadržaje kao što su jahanje, vožnja 
kočijom, pješačke staze, šetnje i 
mnogobrojne domaće životinje. Oko 
objekta nalazi se mnogo 
interesantnih destinacija, povijesno- 
kulturnih spomenika te prekrasni 
vinogradi 1 šetališta s divnom 
Franjevačkom crkvom u Klanjcu i 
mnoštvom malih kapelica. 


Netaknuta priroda okružena 
kulturnom baštinom, prvi je 
preduvjet za povratak k sebi i 
razmišljanju, ono nam omogućuje 
čovječnost u vremenu kad se istinske 
vrijednosti sve više gube! 


Internet: www.staravodenica.hr 


Vuglec breg 


Klet KOZJAK smještena je u Sv. Križu 
Začretju. Ovo obiteljsko poljoprivredno 
gospodarstvo u vlasništvu je obitelji Radovečki 
koja se prvenstveno bavi proizvodnjom kozjih 
sireva. Obitelj Radovečki ovom djelatnošću 
bavi se dugi niz godina, a 2008. godine svoju 
ponudu obogatila je i ponudom različitih vina 
iz Hrvatskog zagorja. 


Pored svega toga, klet Kozjak raspolaže s 
restoranom koji nudi domaću hranu, 
smještajem u 8 soba i 2 apartmana, 
konferencijskom dvoranom s kompletnom 
opremom za organiziranje seminara, treninga, 
prezentacija te raznih oblika radionica. Ako 
ste mislili da je to sve, prevarili ste se. U 
Kozjaku možete degustirati razne autohtone 
proizvode, sudjelovati u aktivnostima u 
gospodarstvu, pješačiti uređenim stazama i 
mnogo toga drugog. Svakako destinacija 
osebujne ponude gdje će svatko pronaći nešto 
za sebe. 


Internet: www.klet-kozjak.hr 


VUGLEC BREG koji se nalazi na 
području grada Krapine u selu Škarićevo, 
samo 4 km udaljen od Krapinskih Toplica nije 
seoski turizan niti seosko gospodarstvo. Ovaj 
mali pansion u vlasništvo obitelji Vuglec pravi 
je raj za Vaše oči, uši i nepce. Uređen u 
tradicionalnom zagorskom stilu, nudi domaća 
jela u restoranu, vlastito vino iz svog vinskog 
podruma, smještaj u malim zagorskim hižama 
koje su nazvane po bivšim vlasnicima, 
konferencijsku dvoranu i pregršt priča iz 
davnina. Mjesto je to gdje sve ima svoje 
»Zato“. Sportski tereni za tenis i mali nogomet, 
brdski bicikli, konji za djecu i odrasle zadržat 
će vas tamo cijeli dan i poželjeti ćete se vratiti 
ponovno, odmah drugi vikend. 


Internet: www.vuglec-breg.hr 


TRADICIJA 
Zagorska narodna nošnja 


Piše: Slavica Reiner 


astavljamo priču iz prošlog broja na po kroju originala kao i ukrasi te od kupljenog 
temu zaštitite zagorske nošnju kao lanenog platna, po vrlo povoljnoj cijeni i jako 
našeg kulturnog blaga. Ovom pričom slično šesnajšaku. 
želimo pomoći onima koji se odluče šivati Tko god želi pravu — izvornu — originalnu - 
prazničku-svečanu nošnju. Originalnih nošnji našu svečanu zagorsku nošnju, nema više 
se više ne može naći, kao ni materijal, a nema razloga da ju ne da sašije. Drage volje će vam 
ni majstora za šivanje. Za razne priredbe i autor ovog teksta u svemu pomoći. Vjerujem da 
manifestacije ljudi žele obući nošnju, pa se na svaki čovjek voli svoj zavičaj. Netko svoju ljubav 
brzinu nešto zašije po vlastitoj kreaciji. Stoga iskazuje pisanjem pjesama, slikanjem, 
smo u Turističkoj zajednici Pregrade odlučili komponiranjem pjesama, njegovanjem 
istražiti originalnost svečane nošnje iz okolice izvornog govora... i tako duboko u duši voli 
Pregrade. Krenulo se u istraživanje. svoje porijeklo i rodnu grudu. 

Nabavili smo svu literaturu o zagorskoj Naša prošlost - to smo mi - Zagorci, po njoj 
nošnji, konzultirali stručnjake u Hrvatskoj, kao smo jedinstveni i drukčiji od drugih. Sačuvajmo 
i starije osobe iz okolice Pregrade, nabavili ono što je samo naše! Sačuvajmo ovaj djelić 
stare fotografije i originalne nošnje. Na naše prošlosti u obnovljenoj prazničkoj 
osnovu svega smo se odlučili za izvedbu narodnoj nošnji za buduća pokoljenja. 
svečane nošnje koja se nosila krajem 19. i Nek nam reče naš pravnuček tam negde za sto let: 
početkom 20. stoljeća. Već nakon Prvog “Poglejte, tu lijebu svečanu obleku je zašila moja 
svjetskog rata nošnja se brzo mijenja da bi praprababica“. 


nakon 1945. godine u potpunosti bila 
zamijenjena građanskom odjećom. 

I muška i ženska praznička nošnja šivala 
se od najtanjeg domaćeg materijala — 
šesnajšaka. Odlikovala se bjelinom i 
jednostavnošću što joj daje sklad i stilsku 
ljepotu. U zimskim danima žene nose surke, 
a muški kapute od cajga - kupovni materijal. 


Ženska nošnja sastoji se od rubače s 
oplečkom - janjka, koja je nafaldana i seže do 
iznad gležnja. Rukavci — bluza oblačila se 
ispod janjke s dugim uskim rukavima i na 
prsima ukrašeni bijelim vezom i heklanim 
špicama - čipkama. Pregača - fertun - šurc 
nabran je kao i kiklja i obrubljen špicama. 

Muška nošnja je rubača - košulja. Poprsje 
je ukrašeno bijelim rupičastim vezom ili 
uzdužno proštepano s nekoliko nabora. 

Gače — breguše — hlače sašivene su od dva 
komada platna širine 70 cm i sežu do 
gležnja. 

Lajbec - prsluk je od tamnoplave ili crne 
čohe - čoje - flanel ukrašen s crnim svilenim 
gajtanom, kopčan sa sedam dugmeta i 
podstavljen crnim glotom, dužine malo 
ispod struka, tek da pokrije remen od 
svinjske kože s mjedenom kopčom. 

Ovo je grubo opisana praznička nošnja iz 
okolice Pregrade. U ostalim predjelima 
Zagorja su neznatne razlike samo u kroju, a 
materijali su isti. 

Nošnja koju vidite na slici napravljena je 

KOLUMNA 
Povratak kući 


Piše: Ivan Kantoci Vanč 


mogućnost novog 
početka i povratak 
kući. 

Iz perspektive 
naših osjećaja, naših 
intuicija, stvari su 
nam jasnije mnogo 
ranije nego što ih 
razumom uspijemo 
shvatiti. Osjećaji su 
temelj svakog 
stvarnog znanja. 
Slobodno možemo 

i i : reći da su osjećaji 

La ViN — BS PL dd ) duo = sjedište naših 
g MEL 204 dddida, WE a p =. ljudskih posebnosti. 
po u kB ' =. Pri svemu što nas 
snalazi, osjećaji su 
najvažniji kriterij 
2" naših procjena. Oni 

nam pomažu osjetiti 

se svoji na svojemu u svijetu u kojem 
trebamo naučiti živjeti. No osjećaji, koliko 
god bili važni, po sebi su slijepi. Potreban 
nam je razum kako bismo učinili vidljivim 
ono što osjećamo. A to nije samo neko 
ponavljanje nego jedno novo otkrivanje. To 
je radost svakog učenja pri kojem osjećamo 
da smo već znali, ali toga još nismo bili 
svjesni. Tako učeći osjećamo se jačima što 
djeluje stimulirajuće na naš duševni rast i 
našu samostalnost. 


ledam sliku pregradskog uskrsnog 

jutra. Pucačka družina 'Grof 

Keglević ispaljuje svoje eksplozivom 
napunjene pištole. Dim se diže put 
Kunagore, a svi prisutni svjedoci su gromkih 
praskova koji svojim odjecima svjedoče o 
tajni jednom dogođenog uskrsnug jutra. U 
ono vrijeme Marija Magdalena i dvojica 
Isusovih učenika Petar i Ivan natječući se tko 
će od njih dvojice prije stići do Isusova 
groba, našli su ga prazna i nakon toga se 
vratili kući. 

Osjećajima je razum potreban već zbog 
toga što se osjećaji, u trenucima kad je 
potrebno napraviti odlučujuće korake, ne 
usude krenuti naprijed. Upravo u tim 
trenucima potreban nam je uvid i energična 
trezvenost razuma. No razumu su i tada 


Razmišljajući o onome što se u Pregradi 
događalo prije Uskrsa i što se događa sada, 
vezano uz pregradsku zbilju ovog trenutka i 
njene sudionike, razmišljam o pregradskome 
grobu i mogućnostima novog početka. 


U zajednicama, a i u pojedincima čest je potrebni osjećaji kako bi se pronašao put, 
doživljaj iskustvo u kojem dolazi na vidjelo uspostavilo povjerenje i utrka u borbi za 
borba i sukob u kojima se osjećaji i razum prevlast pretvorila u harmoničnu suradnju. 
bore za prevlast. Gdje se krije kraj takovim Ne odvojenost koja vodi u smrt, nego 
sukobima i borbama? Evanđeoska poruka uskrsnuće čitava čovjeka. Novo rođenje. 
uskrsnog jutra jasna je: takav put vodi u Trenutak kad se ponovno može krenuti 
smrt, on završava u grobu. Ukoliko se dalje. Kad stvarno osjećamo da možemo 
osjećaji i razum toliko međusobno natječu krenuti kući, tamo gdje nam je zajedno biti 
tako da je u toj utrci jedan primoran pred dobro. 


drugim popustiti, onda je završetak grob. No 
ukoliko se međusobno pronađu i pomire, 
onda je to kao dar s neba. Tada postoji 


Kad će u Pregradi doći do tog povratka 
kući? 


KOLUMNA 


Drage 


Piše: Jelena Jurić 


političarke i političari 


sjećam potrebu 

da vam se 

obratim i 

izrazim duboku 
zabrinutost zbog 
pozicije u kojoj ćete se 
uskoro naći. Uobičajeno 
je da smo mi — građani i 
ovisnici o TV-u osuđeni 
na vaše propagandne 
poruke, političke 
mudrosti i demagogiju, 
ali nije strano ni 
obraćanje građana- 
biračkog tijela 
političarima tj. 
državnim tijelima, 
najčešće bez većeg 
pozitivnog odjeka. 
Naime, slijede izbori. 

Ne razumijem kako građani ne 

prepoznaju pod kakvih ste vi stresom. Pa 
barem o tome imaju kada razmišljati dok 
čekaju u redu za uputnicu, mirovinu, ili 
ispred šaltera zavoda za zapošljavanje. 
Nevjerojatna je ta nesolidarnost. Pa treba 
pripremiti govore kojima bi se nešto reklo a 
da se ništa ne kaže, smisliti obećanja i 
planove koji bi izgledali objektivno ispunjivi 
ali 1 opravdanja zašto nisu ispunjeni. Treba 
smiriti nezadovoljne mase, reći sve do sad već 
rečeno, a da ne bude fraza, uvesti nove 
moderne pojmove kao što je nedavno 
uvedena recesija, na dosadašnjim 
neuspjesima pokušati izgraditi uspjehe, a 
uspjeh pripisati jedino i isključio sebi i 
prikazati ga kao nešto nevjerojatno 1 
revolucionarno. Retoričari će doći na svoje, 
stručnjaci za razno-razna pitanja će odvagati 
za koju opciju će se pojaviti na nekoj od 
predizbornih političkih emisija, i uvjeravati 
zasićeno građanstvo zašto su oni 
predodređeni da oforme novu Vladu i 
zasjednu u najveći broj fotelja u Saboru. 
Svaka vam čast na domišljatosti! 


Možda se na televizijskim postajama 
privremeno prestanu emitirati pojedine 
humoristične serije, jer politički magazini 
imaju previše (crnog) humora - što je previše, 
previše je, pa makar bila riječ i o humoru. 


Sve se to događa u ozbiljnom tonu, iako je 
riječ o jako neozbiljnim izjavama. Valjda ljudi 
još uvijek žele vjerovati. Nije to tako ni loše. 
Otkako sam stekla pravo glasa slušam o 
povećanjima broja radnih mjesta- vrlo ozbiljna 
stvar koja na kraju priče ispadne neozbiljna jer 
se nije ostvarila. Io naravno ima svoje 
objektivne razloge, ali je najosjetljivija tema 
jer se direktno tiče birača. Kako se 
profesionalizirala retorika, političari dosjetili 
novih načina ,prodavanja magle“, tako su se i 
birači prilagođavali i mnogo ih je teže 
zadovoljiti. Obećati, a ne ispuniti! Ima li veće 
kazne?!? 


Ništa se drastično neće promijeniti. Tko 
god da dođe na vlast imati će prvo obvezu 
prema onima koji su ih na vlast doveli. 'Tu se 
jedino ispunjavaju obećanja o radnim 
mjestima, a tek onda negdje pred kraj 
mandata dođu na red obećanja, ali tad je 
preostalo vrlo malo vremena. 


Ali npr. nisu loši domjenci na predizbornim 
skupovima. Često se sretnu ista lica na raznim 
skupovima. Pa nije preteško pljeskati za koji 
listić pršuta i maslinu, pa nek pričaju što hoće. 
K'o će izdržati bombardiranje političkim 
sloganima i prepucavanja?!?!»? 

A onda mirne savjesti zaokružiti samo 
jedan broj. Zaokružiti ili prekrižiti??? 

KOLUMNA 
SVI | sve na izbore! 


Piše: Tajana Broz 


kej, znam, ja imam određenu i 

profesionalnu i aktivističku 

deformaciju kad su izbori u pitanju i 
ne postoji situacija koja bi me spriječila da 
izađem na izbore (uključivo i doček 2005. 
godine u Sarajevu kada sam na dan povratka 
kući u 7 ujutro bila u hrvatskoj ambasadi kako 
bi ubacila svoj glas za prvi krug predsjedničkih 
izbora). Kada mi je frendica neki dan rekla da 
putuje 15.5. i da neće glasati, doslovno me je 
želudac zabolio od užasa. "Nećeš glasati!!!??»". 
To mi dođe kao da je rekla da više nikada i ni 
u kom slučaju neće oprati ruke. Brrrrr. 


Stvarno duboko vjerujem da je demokracija, 
usprkos i unatoč svemu, najbolji sustav kojeg 
su se ljudi uspjeli dosjetiti, a izbori su 
kulminacija demokratskog procesa u svakoj 
zajednici, ma kako mala ili velika ona bila. 
Nitko od nas nije otok, svi živimo u 
zajednicama i u tim zajednicama je potrebno 
donositi odluke koje će voditi dobrobiti, 
razvoju i napretku cijele zajednice, ali i svih 
njenih članova i članica pojedinačno (zapravo 
su te dvije stvari neraskidivo povezane, iako to 
prečesto zaboravimo). To i takvo donošenje 
odluka se zove politika. Da, znam da postoje 
puno popularnije definicije politike, ali do tih 
popularnih definicija su dovele tri vrste ljudi: 
oni koji se stavljali pojedinačne interese ispred 
interesa zajednice, oni koji su interese 
zajednice koristili da se obračunaju s 
pojedincima i oni koje za sve to nije briga i 
briju da su otok. Možda ćete reći da zapravo 
niti nema nekih četvrtih na ovom svijetu, ali 
druga stvar u koju duboko vjerujem je da 
upravo ti četvrti kojima je stalo do dobrobiti, 
razvoja i napretka za zajednicu i pojedince, 
čine veliku većinu, ali su često pretihi ili 
preskromni ili prezauzeti preživljavanjem da 
bi se nametnuli. Upravo vi ste ti četvrti i evo 
vam zato četiri dobra razloga zašto izaći na 
izbore 17. svibnja. 


Ovo je naš grad 

Živimo u ovom gradu i tiče nas se koliki je 
prirez, kakva je javna rasvjeta, u kojim se 
uvjetima djeca školuju, kakve su ceste, kakva je 
kulturna ponuda. I mi o svemu tome trebamo 
odlučivati. Ne budite lijeni i odvojite 15 
minuta za glasovanje. Vaš glas odlučuje o tome 
kakav će biti naš grad. 


Svaki glas je važan 

Ako ste među onima koji misle da vaš glas 
neće ništa promijeniti i mislite da jedan glas 
ne može na nešto utjecati, upravo su lokalni 
izbori u Pregradi 2001. godine pokazali kolika 
je to zabluda. Naime, zbog točno jednog glasa 
pregradski je HSS dobio jednog vijećnika 
manje od koalicije SDP-HSLS. HSS je dobio 
601 glas 1 4 vijećnika, a koalicija 602 glasa 1 5 
vijećnika. Zato ako vam je stalo da neka od 
opcija pobijedi ili da kandidat s neke liste za 
kojeg znate da će se boriti za interese vašeg 
mjesta uđe u gradsko vijeće, ne budite lijeni i 
odvojite 15 minuta za glasovanje. Vaš glas 
stvarno može presuditi. 


Nisu svi isti 

Kao što ste vi različiti od svog susjeda i vaše 
jedno dijete od drugog djeteta, tako su i ljudi 
u politici različiti. Kao i svugdje ima ovakvih i 
onakvih, predanih i lijenih, poštenih i 
lažljivih, ali nisu svi isti. Živite u ovom gradu, 
vidjeli ste već mnoge što su pokazali da znaju i 
umiju, kakvi su bili kad su bili na vlasti, a 
kakvi u opoziciji i morate priznati da vidite da 
nisu svi isti. Sve što trebate je razmisliti s kim i 
čim ste bili zadovoljni, s kim i čim niste, i tko 
nudi dobrobit, razvoj i napredak za našu 
zajednicu, za vašu obitelj i za vas pojedinačno. 
Ma što mislili o ovima ili onima na 
pregradskoj političkoj sceni, svatko nešto nudi 
i svatko ima svoje prednosti i mane. Razmislite 
tko vam više odgovara i ne budite lijeni 1 
odvojite 15 minuta za glasovanje. Vaš glas će 
im pomoći da vode grad u smjeru dobrobiti, 
razvoja i napretka. 


Ja odlučujem 

Ako ne odlučite vi, odlučiti će drugi. Onaj 
švercer s gorivom, ona neljubazna bankarica, 
onaj koji kosi travnjak u 6:30 u nedjelju dok se 
vi oporavljate o subotnjeg izlaska, onaj kojem 
smeta vaš pas koji veselo trčkara uokolo. Želite 
li da oni odluče umjesto vas? Ne budite lijeni i 
odvojite 15 minuta za glasovanje. Jer oni 
sigurno hoće. 


17. svibnja izađite na izbore pa makar i pod 
dobrim starim sloganom Stojedinice: 
"Začepite nos i glasujte!". 

